ANG MGA ISTORYA AY KATHANG-ISIP AT MAAARING MAHAWIG SA ILANG SITWASYON.
ANG MGA ITO AY PARA LAMANG SA LIBANGAN.
WALA ITONG LAYUNING ISULONG ANG ANUMANG IMORAL NA KAUGALIANG SEKSWAL
O MAGDULOT NG NEGATIBONG PAGTINGIN SA ANUMANG KASARIAN O GRUPO NG TAO
Ito si Ms. Aiwarin.
Naisip ko kung gusto mong pag-usapan ang business,
kasali rin dapat si Ms. Ai.
Maganda ba sa pakiramdam?
Na mas lamang ka na sa 'kin?
ANG NAKARAAN
Di ko alam kung napatawad mo na ako.
Kung di pa, okay lang.
Hawakan mo lang ang kamay ko
at sumama sa 'kin.
Manalo tayong magkasama.
At paano natin 'yon gagawin?
NAKIPAGKITA SI MS. MAEVIKA KAY RACHEN
Alam ni Yam
na malalim ang nararamdaman ni Ms. Ai kay Ms. Mae.
Pero malinaw na di natin siya mapagkakatiwalaan.
Sa totoo lang,
mas mabuting layuan siya ni Ms. Ai.
Delikado ang relasyong 'to.
At kung may iba pang makaalam,
mas magiging delikado pa.
Pasensya na sa pakikialam sa personal life mo, Ms. Ai.
-Pero ito ang-- -Alam ko.
Wag kang mag-alala sa 'kin.
Hindi ako 'yong tipong walang plano.
May hangganan
sa kung ano ang namamagitan sa 'min.
Kung dumating ang araw
na kailangan kong pumili sa Orienna at sa kanya,
pipiliin ko pa rin ang Orienna.
NOBELA NI SERENISTA
Kumusta ang Andromeda deal?
Plantsado na.
Tayo lang ang kausap nila, di ba?
Dahil sa pakikisama, oo.
Pero di ko hiniling 'yon.
Bakit hindi?
Isang salita mo lang, papayag sila.
Pero kung wala tayong sabihin, at magbago ang isip nila,
tayo ang lugi.
Hayaan mo na.
Hindi lang Andromeda and deal natin sa bidding plan.
Pero importante ang isang 'to,
kasi ito ang Thai brand na tinututukan ng mundo.
Tingin ko kailangan mo silang kausapin.
At kumusta ang ibang bagay?
Maayos naman ang lahat.
'Yon lang?
'Yon lang ang masasabi ng tagapagmana ng Orienna?
Nakakadismaya.
Ibigay mo ang lahat dito, Aiwarin.
Kung di makakatulong sa trabaho,
hayaan mo na.
Wag mong isipin
na dahil anak kita hahayaan lang kitang gawin ang gusto mo.
Nilagay kita sa posisyong ito.
Puwede kitang ibalik sa kung saan ka nanggaling.
Naiintindihan ko, Dad.
Di kasing ganda
ng inaakala nila ang maging anak mo.
O ng gusto mong palabasin.
Gagawin ko ang makakaya ko.
'Yon lang sa ngayon.
Mauna na ako.
Ms. Yolada, hindi ka naman nagmamadali, di ba?
Sa tono mo,
parang may plano si Sir.
May sasabihin ka ba sa 'kin tungkol sa boss mo?
Pakiramdam ko hindi naka-focus
sa bidding si Aiwarin.
Ikaw ang pinakamalapit sa kanya.
Alam mo siguro ang nangyayari sa kanya.
Nito lang, mukhang stressed si Ms. Ai.
Kaya siguro wala siya sa focus minsan.
Pero seryoso si Ms. Ai pagdating sa trabaho.
Baka hindi lang umuusad na tulad ng inaasahan mo, sir.
-Gano'n ba? -Opo.
Mula noong nagtrabaho ka sa Orienna,
bumisita ka na ba sa pamilya mo?
-Ma… -Halika rito. Sinabi kong halika rito.
Sige.
-Akin na ang pera. -Wala akong hawak.
-Hindi, Ma. -Akin na 'to!
-Ma! -Akin 'to!
-Ma! -Bastos ka.
Yam. Sinabi kong hanapan mo ako ng pera.
Ha? Kung hindi mo ako mabigyan ng pera,
ayaw na kitang maging anak.
At wag mo na akong tawaging nanay.
Kung hindi ka makahanap ng pera, maging puta ka, ibenta mo ang sarili mo.
Tama na, Pa!
-Pa! -Bitawan mo ako!
-Pa! -Nasaan ang pera?
-Wala akong pera. -Nasaan ang pera?
-Pa, nakikiusap ako. -Bigyan mo ako ng pera!
Pa!
Akin na ang pera, puta!
Wala kang sagot, kaya hindi pa.
Sa ngayon, baka miss na miss ka na nila.
Gusto ka siguro nilang kumustahin.
Kung gaano ka kasaya.
O ako na ba ang magbabalita?
Sir…
Palalampasin ko muna sa ngayon.
Paniniwalaan muna kita
sa katapatan mo kay Aiwarin.
Pero mula ngayon, pag tinanong kita, mag-isip kang mabuti.
Itatago mo pa rin ba ang totoo
para protektahan si Aiwarin,
o sasabihin mo ang totoo
para protektahan ang sarili mo?
Okay ka lang ba?
Halika, dadalhin kita sa ospital.
Wala akong pera.
Wag mo nang isipin ang medical bills.
Ako na ang bahala.
Hindi, hindi gano'n.
Naisip ko, kung pupunta ako sa ospital,
mahahanap nila ako ro'n.
Nagdesisyon na akong umalis.
Kailangan kong lumayo, kung saan walang makakaabot sa 'kin.
Hindi, wag.
Bakit hindi ka na lang sumama sa 'kin sa Bangkok?
Doon, maaalagaan kita.
Di ko hahayaang saktan ka nila ulit.
Sir…
Kung gano'n, dito na po ako bababa.
Salamat.
So?
Tapos ka na sa trabaho?
Kung wala ka nang gagawin,
samahan mo akong uminom.
Saan?
Uy.
Okay ka lang?
Nandito ako.
Tama na 'yan, lasing ka na.
Hindi pa. Kulang pa.
Ano, sinusubukan mo bang mamatay sa alak?
Kung mamamatay lang ako sa alak, e di ayos!
Uy.
Umayos ka.
Halika na. Tara na.
Halika na.
Uy.
Tara na sa kwarto mo.
Uy.
Punasan muna kita nang konti.
ORIENNA GROUP CO., LTD PARTNER LIST
ORIENNA GROUP CO., LTD BUILDING PLAN
PINAGSAMANG INTERIM FINANCIAL STATEMENTS AT REVIEW REPORT NG INDEPENDENT AUDITOR
Uy.
Kumusta ang pakiramdam mo?
Gusto mong punasan kita?
Hindi na.
Salamat.
Sa pag-alaga sa 'kin.
Di mo kailangang magpasalamat.
Inalagaan mo rin ako.
Alam mo,
mula nang ipanganak ako,
maliban kay Ms. Ai,
ikaw lang
ang gumawa nito para sa 'kin.
Ms. Ai,
mabuting boss talaga siya, ano?
Hindi lang siya mabuting boss…
Para siyang…
liwanag ng buhay ko.
Kung wala siya,
siguro ngayon,
wala na ako rito.
Kung ikamamatay ko ang protektahan siya,
handa akong gawin 'yon.
Punasan na kita.
I-DELETE SA LIBRARY
I-DELETE
Pupunasan mo ako, di ba?
-Uh… Ms. -Babae naman tayo pareho.
Hindi ito big deal.
Hindi ka pa tulog?
Ba't di mo sinasagot ang phone mo?
MS. MAE
Ibigay mo ang lahat dito, Aiwarin.
Kung di makakatulong sa trabaho,
hayaan mo na.
Sa totoo lang,
mas mabuting layuan mo siya.
Delikado lang ang relasyon na 'to.
At kung may iba pang makaalam,
mas magiging delikado pa.
Shit…
Saan ka pupunta?
Magsha-shower na at magbibihis.
Oras na ng trabaho.
Hindi ka puwedeng mag-day off?
Hindi puwede.
Maraming iniisip si Ms. Ai ngayon.
Dapat nasa tabi niya ako at sinusuportahan siya.
Ikaw rin.
Baka kailangan ka rin ni Ms. Maevika.
Uy.
Ano bang gusto mong sabihin?
Alam mo, di ba,
na may relasyon ang mga boss natin?
Alam ko.
Kahit ano'ng mangyari sa kanilang dalawa,
sa huli,
di rin magtatagal ang relasyon nila.
Tapos…
Parang tayo.
Wag mo na akong balikan.
Ikaw…
Ano bang problema mo?
Kagabi, parang gusto mo ako.
Ikaw ang nagtawag sa 'kin.
Ngayon sinasabihan mo akong lumayo?
Anong klaseng tao ka?
Wag mong…
panghawakan 'yon.
'Yong nangyari sa 'tin,
kahinaan lang 'yon.
Kung pipiliin mong kalimutan, makakalimutan mo rin.
TULOG KA PA BA, MS. AI?
Sorry, marami lang akong iniisip.
MS. AI
Ano'ng iniisip mo?
Ikaw.
Puwede mo ba akong kitain mamayang gabi sa Anthea Bar?
Handa na ang meeting, Ms. Ai.
Sige.
See you mamayang gabi.
Okay.
Lagpas 80% na
ang presentation plan natin.
Ang nakaantabay na partners,
karamihan pumayag na.
Ang natitira na lang…
ang profit numbers na kailangang pag-isipang mabuti.
May naisip ka na ba, Ms. Mae?
Anong base numbers ang gagamitin?
Meron na.
Gagamitin ko ang winning bid figures
ng airport duty-free concession seven years ago.
Pero dadagdagan natin ng inflation rate ngayon.
Tapos, dodoblehin natin ang benchmark.
Hindi ba masyadong mataas 'yon?
Oo.
Masyadong risky sa 'tin.
Bakit ang confident mo, Ms. Mae?
Dahil ang off-airport duty-free customers,
hindi sila limitado ng oras tulad ng sa airport.
Kaya mas gagastos sila.
At saka, may full government support
ang project na 'to.
Kasi government initiative 'to.
Kapag pumasok ang private sector at pumalya,
ibig sabihin…
maaapektuhan din ang stability ng gobyerno.
At huli,
naniniwala akong
gano'n din ang iniisip ng mga kakumpitensya natin.
Ibibigay rin nila ang lahat.
Kung gano'n,
kung sang-ayon ang lahat,
tatapusin ko na.
Gagamitin ko ang numbers ni Roy bilang reference.
At magdadagdag tayo doon
gamit ang formula ko.
Lalabas na 24 billion.
Noon, 12 billion ang bid ni Roy at nanalo siya.
Matapos isaalang-alang ang factors,
ito ang pinakamakatwirang halaga.
'Yong ibang kakumpitensya,
ginagamit din ba nila ang numbers ni Roy?
Maaaring oo.
Kasi 'yon ang pinaka-concrete na base.
Ibig sabihin, walang garantiya
na pinakamataas ang 24 billion.
Expected na 'yon.
Sa huli, sa floor pa rin magkakatalo.
Kailangan natin ng ibang approach.
Anong approach?
Ikaw ang mag-isip.
Wala nang ibang paraan,
maliban kung may makakuha ng inside info sa kalaban,
kung magkano ang bid nila.
Tapos tataasan lang natin.
Sige.
Sinabi ko na, wala akong pakialam sa paraan.
Isa lang ang mahalaga,
kailangan manalo tayo.
So, sa madaling sabi,
subukan muna natin ang ibang paraan.
At kung wala na talagang choice,
saka natin gagamitin 'yon.
Tapos na ang meeting natin.
Salamat sa inyong lahat.
Ms. Ai, Ms. Ai.
Di ko alam
na naninigarilyo ka.
Hindi lagi.
Minsan lang.
Kasi habang hinihintay ka…
walang ginagawa ang bibig ko.
Walang ginagawa, ha?
Hindi na ngayon.
Isang special cocktail
para kay Ms. Mae.
Ang ganda ng kulay.
Ano'ng tawag dito?
Tikman mo na lang.
Matamis,
pero may pait din.
"Beautiful Trap" ang tawag dito.
O kaya…
isang bitag na maganda.
Sa unang tingin, matamis,
pero sa loob, mapait.
Isa pa 'tong inumin na gusto ko.
Gusto mo kahit mapait?
Kahit may pait,
nabibihag tayo
ng ganda nito
hanggang sa…
napapatawad natin ang pait niya.
Ms. Ai,
lagi mo 'kong nasosorpresa tuwing nagkikita tayo.
Excited na 'kong makita
ang susunod mong sorpresa.
E di, wag ka nang maghintay.
Noong huli,
dinala mo ako sa totoong mundo.
Ngayon…
gusto mo naman akong dalhin sa panaginip?
Para talagang panaginip.
At sobrang ganda nito,
ayaw kong magising.
Oo nga.
Kung puwede lang ihinto ang oras,
ang saya sana.
Hanggang saan na ang Superior sa bidding plan nila?
May numbers na ba sila?
Oo, meron na.
Ang Orienna ba?
Meron na rin.
Para sa Superior,
bukod sa Orienna,
may iba pa bang bidder na dapat nating bantayan?
Great & Co.
Alam na nating dapat silang bantayan.
Mukhang kilalang-kilala mo ang Great & Co., Ms. Mae.
Well,
di ba sinabihan mo ako tungkol kay Rachen?
Bukod sa kanila…
wala nang kumpanyang dapat ikabahala.
Ang Chamelo, baguhan lang,
sumusubok pa lang.
Wala silang malinaw na lakas para manalo.
Ang Siam Ariana naman,
kahit nanalo na sila sa malalaking concessions,
luma na ang sistema nila sa pamamalakad.
Kahinaan 'yon na puwedeng atakihin. ng iba.
At ang "iba" na 'yon…
hindi ikaw 'yon, di ba, Ms. Ai?
Hindi tayo sigurado.
Wag mo lang gawin 'yon sa 'kin, okay?
Ano'ng ibig mong sabihin?
Well…
ang magpakalat ng tsismis
para pabagsakin ang Superior.
Sa tingin mo ba, Ms. Mae,
ang mga taong nagmamahalan
sasaktan ang isa't isa
para lang manalo sa negosyo?
Walang nakakaalam.
Hanggang ngayon,
naniniwala pa rin ako
na ang Orienna ang pinakadelikatong kalaban.
Lagi mong nilalaro ang puso ko.
Paano naman?
Gumagawa ka ng special para sa 'kin,
mga bagay na hindi pa ginawa ng iba.
At ngayon, nahulog na ako sa 'yo.
Kung gano'n,
Superior ang pinakanakakatakot na kalaban para sa 'kin.
Kasi ang leader nito,
binabaliw ako,
hanggang sa lagi kong naiisip,
kung kailan ulit kami magkikita,
kung ano pa ang magagawa ko para mapabilib siya.
Ano'ng ginagawa mo?
Mas malinaw nating makikita ang mga bituin.
At gawin mo ito.
Wow, saan mo natutunan 'yan?
Sa school ko.
Dad.
Dad!
Tulong!
Tumawag kayo ng ambulansya!
Dali!
Dad, Dad!
Dad! Tulong!
Tumawag na ba kayo?
Dali, tulong.
Ms. Maevika,
gusto kang makausap ng doktor.
Kumusta ka, Dad?
Okay na ako, anak.
Kinabahan ka, ano?
Oo, noong una, natakot talaga ako.
Pero nang sabihin ng doktor na nagising ka na,
gumaan ang pakiramdam ko.
Dok, ano bang nangyari sa tatay ko?
May arrhythmia si Mr. Nuttakorn,
isang kondisyon kung saan di regular ang tibok ng puso.
Maraming puwedeng mag-trigger nito,
at puwede itong mangyari nang walang babala.
May mga pagkakataon pa na puwedeng himatayin sa shock,
tulad ng nangyari kay Mr. Nuttakorn.
So… delikado ba ito?
Kung hindi maagapan, oo, delikado.
Pero wag kang mag-alala.
Gagawin namin ang lahat sa gamutan ni Mr. Nuttakorn.
Ano ang kailangan kong gawin mula ngayon?
Iwasan ang mga trigger na puwedeng magdulot ng sintomas,
tulad ng stress o anxiety.
Mauna na muna ako.
Mae.
Bakit ka umiiyak, anak?
Hindi ba sinabi ng doktor na may paraan para gamutin ito?
Pero natatakot pa rin ako, Dad.
Natatakot akong may mangyari sa 'yo.
Pero di ko tinitingnan sa gano'ng paraan.
Kapag oras na, oras na nating lahat.
Pero gusto ko pang lumaban,
makita lang kitang
manalo sa bidding.
Alam mo naman, Mae,
hindi lang dahil sa concession kaya kita
ginawang lead sa auction na 'to.
Naniniwala akong shortcut 'to
para tanggapin ka ng lahat
sa kumpanya.
Ikaw dapat ang mamuno sa Superior
pag wala na ako sa mundong ito.
Mae,
mangako ka, anak.
Mangako kang magagawa mo 'yon.
Oo, Dad.
Magagawa ko 'yon.
Ano'ng sasabihin ko kay Ms. Maevika, Mr. Nuttakorn?
Sabihin mo na lang na seryoso 'to.
Palabasin mong malala ang sitwasyon.
Pero…
Dok, kung makikipagtulungan ka sa 'kin,
buong suporta ang ibibigay ko sa pinaplanong
bagong gusali ng ospital.
Sigurado ka ba rito?
Oo.
Sigurado ako.
Puwede ko bang malaman…
bakit ka ganito kasigurado?
Kasi tinanong ko ang sarili ko,
kung isang araw,
may mangyari at magkahiwalay tayo,
ano ang gagawin ko?
At alam ko na ang sagot:
gagawin ko ito.
Ang isang bagay na gusto nating pareho.
At ibibigay ko ang lahat,
na parang huling araw na 'to.
Nagustuhan mo ba?
Kailangan ko bang sabihin?
Siyempre, gusto kong marinig.
Kung sinabi kong oo?
E di, uulitin ko.
At kung sinabi kong hindi?
E di, uulitin ko
hanggang sa magustuhan mo.
So ano bang sagot?
Mukhang lagi kang mas lamang sa 'kin, Ms. Ai.
Hindi naman.
Ako na ang nasa disadvantage.
Lalo na pagkatapos ngayon,
lalo lang akong nahulog sa 'yo, Mae.
Kung isang araw…
dumating talaga
ang araw na sinasabi mo,
ang araw na magkakahiwalay tayo…
Ayaw mo 'yon, di ba?
Sino ba naman ang may gusto?
Matagal hanapin ang taong
totoong nagpapasaya sa 'yo,
nagbibigay saysay sa buhay mo.
Hindi madali 'yon.
Pero…
wala talagang nakakaalam
kung ano ang bukas.
Gumawa tayo ng kasunduan?
Anuman ang mangyari pagkatapos nito,
'yon ay
dahil wala na tayong nararamdaman sa isa't isa,
at di dahil sa resulta ng bidding.
Kahit ano pa ang resulta,
di natin hahayaang sila
ang magdesisyon para sa 'tin.
Tayo ang magdedesisyon.
Okay?
Pangako, Mae.
Hello, Mr. Rachen.
Magkita tayo bukas?
Gusto kong malaman kung nasaan ka na sa homework mo.
Sa totoo lang, di naman mahirap.
'Yong buong Greater plan,
front lang 'yan na ginawa nila.
May ilang koneksyon ako sa loob.
Kaya natutunan kong ang totoong mahalaga… ay ang number.
At kung malalaman mo ang number ng Orienna,
hindi na mahirap manalo sa auction.
Pero napakaraming kumpanya sa bid na 'to.
Bakit sa Orienna naka-focus?
May secret deal ba
ang Superior at Orienna?
Mas naging interesting ang auction na 'to.
Kasi ang Orienna ang pinakamahalaga sa 'kin.
Nakakuha ako ng intel sa iba.
Wala namang nakakapangamba.
Ang Orienna lang… ang totoong player.
Kaya kung malaman mo ang number nila,
taasan lang natin ang atin.
Hindi na mahirap manalo sa auction na 'to.
May paraan ka ba talagang makuha ang figures ng Orienna?
Wala.
Pero sa tingin ko, ikaw meron.
Bakit mo naman naisip 'yan?
Kasi pareho kayong babae,
mas madali sa inyong maging close.
At saka,
interesado sa 'yo si Aiwarin.
Kita 'yon ng lahat.
Sige, magkasundo tayo,
ikaw ang bahala sa numbers ng Orienna
at ako…
ako ang bahala sa ibang kumpanya.
Pag nakuha na natin ang figures ng Orienna,
ia-adjust natin ang numbers natin para talunin sila.
At aatras pa ako para sa 'yo,
para ikaw ang manalo sa bid.
Sa compensation, kahit maliit lang.
Isama mo lang ako sa mga parteng di mo gaanong kaya.
Para maging partners tayo.
Paano ako makakasiguro
na di mo ako tatraydurin?
Hindi ko alam.
Pero kahit papaano,
tapat akong
sabihin sa 'yo agad kung ano ang gusto ko.
May ibang
lumalapit sa 'yo na may tinatagong motibo,
mabait pa sa 'yo kahit na kalaban.
Dad, may kailangan ka ba sa 'kin?
Kagabi,
pinuntahan kita sa hotel.
Papunta na sana ako sa kwarto mo.
Pero alam mo kung ba't di ako tumuloy?
Kasi nakita kong
may importante kang bisita.
Ano'ng meron sa inyo ng tagpagmana ng Superior?
Nagtanong ako, ano'ng meron sa inyo?
Wala ka bang gagawin sa mga susunod na araw, Ms. Mae?
Ano na naman itong nakakapanabik na plano mo?
SUNOD NA EPISODE
SECRET DEAL NG DALAWANG BILLION-DOLLAR HEIRESSES
Sa pakikipag-ugnayan mo sa babaeng 'yon,
sumusugal ka sa bagay na hindi sulit.
May nararamdaman talaga ako sa kanya, Dad.
Nararamdaman? Anong nararamdaman?
Ina-assign kitang tulungan si Aiwarin.
Alamin mo ang bidding numbers ng Superior.
Pero hinding-hindi kita sasaktan.
Nagsalin ng Subtitle: Naomi Hagi